L'Estatut d'Autonomia de Catalunya estableix en l'article 68 que el Govern de la Generalitat exerceix la funció executiva i la potestat reglamentària d'acord amb l'Estatut i les lleis.
La regulació que conté el títol IV de la Llei 26/2010, de 3 d'agost, de règim jurídic i de procediment de les administracions públiques de Catalunya palesa la voluntat que en el procés d'elaboració de disposicions reglamentàries es prioritzi l'avaluació de l'impacte normatiu en cadascun dels projectes que s'endeguin, en el marc de la tendència que els ordenaments jurídics no incrementin les càrregues a la ciutadania, a les empreses i a la societat en general.
La finalitat és que les normes siguin senzilles, pràctiques i menys feixugues per a les persones usuàries i contribuents.
La normativa constitueix una eina d'aplicació de polítiques i de compliment d'expectatives de la ciutadania, però una regulació excessiva pot arribar a ser massa preceptiva i desproporcionadament costosa, i pot fer que en resulti un tracte desigual envers la ciutadania i les empreses.
Davant la constatació de la proliferació normativa que ha tingut lloc en el decurs del temps en l'ordenament jurídic administratiu català, on es detecta fins i tot la superposició de normes, el Govern de la Generalitat vol promoure la seva simplificació i racionalització.
Entre altres mesures, la derogació normativa ha de contribuir a millorar la qualitat i la coherència de l'ordenament jurídic, el qual ha de contenir normes més clares, pràctiques i entenedores per a la ciutadania i per als/a les operadors/es jurídics/íques.
D'aquesta forma també es pretén incrementar la seguretat jurídica, valor constitucional que cal entendre com la certesa sobre l'ordenament jurídic aplicable i els interessos jurídicament tutelats, així com l'expectativa raonablement fundada de la ciutadania en quina ha de ser l'actuació dels poders públics en l'aplicació del dret.
La seguretat jurídica porta forçosament a buscar la claredat i a evitar la confusió normativa.
D'altra banda, una actuació administrativa efectiva requereix que la regulació s'adapti als canvis tecnològics, econòmics i socials, i aquesta adaptació suposa l'eliminació de normes supèrflues o que han quedat obsoletes, de manera que s'eviten duplicacions i solapaments.
Aquest Decret preveu la derogació expressa de les normes reglamentàries que no responguin a l'objectiu de claredat i coherència i que suposin una regulació excessiva i innecessària.
Per tot això, a proposta del conseller d'Empresa i Ocupació, i d'acord amb el Govern,
—1 Queden derogades en la seva totalitat les disposicions reglamentàries següents:
Decret 39/1984, de 31 de gener, pel qual es desplega la Llei 1/1983, de 18 de febrer, pel que fa als requisits per a l'exercici de la venda domiciliària.
Decret 286/1999, de 26 d'octubre, pel qual es regula l'autorització de les empreses de venda a distància i la inscripció en el registre corresponent.
Decret 287/1999, de 26 d'octubre, pel qual es regula la inscripció en el Registre de franquiciadors.
Decret 389/1983, de 15 de setembre, sobre etiquetatge dels productes que es comercialitzen a Catalunya.
Decret 166/1990, de 20 de juny, pel qual es regula la prestació del servei de transport de vehicles automòbils avariats.
Decret 290/1995, de 28 de setembre, pel qual es regulen determinades activitats de prestació de serveis a domicili.
Decret 213/2001, de 24 de juliol, de protecció dels drets del consumidor i usuari en la prestació de serveis sobre els béns de naturalesa duradora.
Ordre de 7 de maig de 1997, per la qual es regula la garantia dels vehicles automòbils usats.
Ordre TRI/487/2006, de 18 d'octubre, per garantir la informació i la protecció dels drets dels consumidors i usuaris en el procés d'implantació de la televisió digital terrestre (TDT).
Decret 317/1994, de 4 de novembre, pel qual s'estableixen normes sobre l'ordenació i la classificació dels establiments de restauració.
d) En matèria de seguretat industrial:
Ordre de 23 de desembre de 1981, aclarint diversos articles del Reglament d'Aparells Elevadors.
Ordre de 10 de novembre de 1983, per la qual s'unifica el procediment d'expedició dels carnets professionals creats per diversos reglaments tècnics de seguretat i subministrament públic.
Ordre de 9 d'abril de 1984, referent a l'aplicació de les condicions tècniques als aparells elevadors amb autorització de posada en marxa segons reglaments anteriors al 30 de juny de 1966.
Ordre de 30 de novembre de 1984, per la qual es complementen les condicions tècniques que han de complir els aparells elevadors.
Ordre de 30 de desembre de 1986, d'ampliació dels terminis fixats en la de 9 d'abril de 1984, referent a l'aplicació de condicions tècniques als ascensors instal·lats a Catalunya.
Ordre de 31 de març de 1989, de modificació i actualització de l'Ordre de 10 de novembre de 1983, per la qual s'unifica el procediment d'expedició de carnets professionals creats per diversos reglaments tècnics de seguretat i subministrament públic.
Ordre d'11 de gener de 1990, de modificació dels terminis fixats a l'Ordre de 30 de desembre de 1986, referent a la col·locació de portes en les cabines dels ascensors instal·lats a Catalunya.
Ordre de 17 de desembre de 2001, d'harmonització dels procediments administratius per a la inscripció i renovació en determinats registres d'empreses i per a l'expedició de carnets professionals.
Ordre TIC/264/2003, de 2 de juny, d'acreditació de la formació necessària per a l'obtenció dels carnets professionals i de modificació de l'Ordre del Departament d'Indústria i Energia de 10 de novembre de 1983, per la qual s'unifica el procediment d'expedició dels carnets professionals creats per diversos reglaments tècnics de seguretat i subministrament públic.
Resolució de 22 de juny de 1987, per la qual es regula l'aplicació per les EIC de les condicions tècniques de seguretat i d'inspecció periòdica dels ascensors instal·lats a Catalunya.
Decret 546/1983, de 15 de desembre, pel qual s'estableixen els criteris de concessió de subvencions als participants en els cursos de formació necessaris per al programa de lluita contra l'atur.
Decret 333/1984, de 8 de novembre, de concessió d'ajudes per a persones en atur més grans de quaranta-cinc anys.
Decret 45/1989, de 13 de març, d'integració de treballadors amb especials dificultats dins el mercat de treball.
Decret 204/1990, de 30 de juliol, pel qual es modifica el Decret 45/1989, de 13 de març, d'integració de treballadors amb especials dificultats dins del mercat de treball.
Decret 147/1998, de 23 de juny, de creació de la Comissió de Seguiment del Pacte per a l'Ocupació a Catalunya, 1998-2000.
Decret 112/2001, de 2 de maig, de modificació de les oficines de Treball de la Generalitat.
Decret 286/2004, d'11 de maig, pel qual s'estableixen les bases reguladores de les subvencions destinades als projectes que continguin mesures adreçades a la creació de llocs de treball en el marc dels nous jaciments d'ocupació.
Decret 81/2005, de 3 de maig, de modificació del Decret 286/2004, d'11 de maig, pel qual s'estableixen les bases reguladores de les subvencions destinades als projectes que continguin mesures adreçades a la creació de llocs de treball en el marc dels nous jaciments d'ocupació.
f) En matèria de cooperatives i treball autònom:
Decret 236/1982, de 12 de juny, que estableix els criteris de distribució i el procediment per a la concessió de subvencions a institucions sense finalitat de lucre, per a l'ajut al cooperativisme
Decret 151/1983, de 28 d'abril, pel qual s'estableixen els criteris de distribució i el procediment per a la concessió de subvencions a institucions sense finalitat de lucre, per ajut al cooperativisme.
Decret 404/1983, de 22 de setembre, pel qual s'estableixen els criteris i el procediment per a la concessió de subvencions a Societats Anònimes Laborals i Cooperatives provinents de la transformació d'empreses comercials, industrials o de serveis
Decret 131/1984, de 17 d'abril, sobre fixació de la taxa a aplicar per les cooperatives de Serveis, d'acord amb l'article 85 de la Llei 4/1983, de 9 de març, de Cooperatives de Catalunya.
Decret 345/1984, de 22 de novembre, pel qual s'estableixen els criteris i el procediment per a la concessió de subvencions a societats anònimes laborals i cooperatives provinents de la transformació d'empreses comercials, industrials o de serveis.
Decret 344/1984, de 22 de novembre, pel qual s'estableixen els criteris de distribució i el procediment per a la concessió de subvencions a institucions sense finalitat de lucre, per ajut al cooperativisme.
Decret 18/1985, de 31 de gener, pel qual s'estableixen els criteris de distribució i el procediment per a la concessió de subvencions a institucions sense finalitat de lucre, per a ajut al cooperativisme
Decret 246/1985, de 29 d'agost, pel qual s'estableixen els criteris i el procediment per a la concessió de subvencions a empreses, societats anònimes laborals i cooperatives provinents de la transformació d'empreses comercials, industrials o de serveis.
Decret 176/1993, de 13 de juliol, sobre les cooperatives sanitàries de segon grau i aprovació del seu Reglament.
Ordre de 12 de desembre de 1979, aprovant les Normes de funcionament intern del Consell Assessor de la Cooperació.
g) En matèria de relacions laborals i qualitat en l'ocupació:
Decret 110/1980, de 4 de juliol, fixant la quantia i les condicions de pagaments de les despeses d'assistència a les sessions dels Presidents i Secretaris de negociacions col·lectives seleccionats per la Conselleria de Treball.
Decret 276/1997, de 17 d'octubre, d'autorització d'entitats de formació en matèria de prevenció de riscos laborals.
Decret 248/1998, de 22 de setembre, de regulació dels incentius a la creació de nous llocs de treball com a conseqüència de la reordenació i la reducció del temps de treball o de les hores extraordinàries.
h) Altres, en matèria d'ocupació:
Decret 278/1987, de 4 d'agost, pel qual s'atribueixen al Consell de Treball les funcions d'òrgan de participació institucional en les qüestions relacionades amb la xarxa de residències i altres serveis transferits pel Reial Decret 2688/1980, de 4 de desembre.
Decret 25/1994, de 21 de gener, pel qual es modifica el Decret 79/1993, de 9 de març, de modificació de la normativa i el funcionament del Consell de Treball de Catalunya.
Ordre de 17 d'abril de 2000, per la qual es determina la composició de la Mesa de Contractació del Departament de Treball.
L'article 4.1, apartat segon, del Decret 103/1988, de 28 de març, pel qual es regula la instal·lació i el funcionament dels parcs aquàtics.
L'article 3.2 del Decret 56/2003, de 20 de febrer, pel qual es regulen les activitats fisicoesportives en el medi natural.
Aquest Decret entrarà en vigor el mateix dia de la seva publicació al DOGC.